Laugardaginn 16. nóvember klukkan 16 – 17 verður haldið útgáfuhóf í Mengi á Óðinsgötu 2 í Reykjavik til þess að fagna fimm nýjum bókverkum í Pastel ritröð . Höfundar verkanna eru afar ólíkir listamenn . Sumir eru að norðan en aðrir að sunnan . Þau eru : Áki Sebastian Frostason , Brynhildur Þórarinsdóttir , Haraldur Jónsson , Jónína Björg Helgadóttir og Þórður Sævar Jónsson . Verkin eru númer 15 - 19 í Pastel ritröð , sem er samstarfsverkefni listamanna á vegum menningarstaðarins Flóru á Akureyri . Hvert verk er aðeins gefið út í 100 tölusettum og árituðum eintökum . Listamennirnir koma sjálfir fram í Mengi með eigin verk og verða líka á staðnum til skrafs og ráðagerða . Hófið er öllum opið og er enginn aðgangseyrir . Bókverkin verða til sýnis og sölu á staðnum . Útgáfuhófið er fjármagnað af Uppbyggingarsjóði Norðurlands eystra , Menningarsjóði Akureyrarbæjar , listamönnunum sjálfum og Flóru á Akureyri .